ગુજરાતના યાત્રાધામોમાં ઉચ્ચ કક્ષાની સ્વચ્છતા જાળવવી એ રાજ્ય સરકારની પ્રાથમિકતા રહી છે. તિરૂપતિ બાલાજી, શિરડી, ગુરૂદ્વારા ગોલ્ડન ટેમ્પલ જેવા દેશના મહત્વના યાત્રાધામોમાં ઉચ્ચકક્ષાની ૨૪ X ૭ સ્વચ્છતા જળવાય છે જેને લીધે રાષ્ટ્રના અને અન્ય દેશોમાંથી આવતા પ્રવાસીઓ આવા યાત્રાધામોનો પ્રવાસ કરવાનું પસંદ કરે છે. સ્વચ્છતાને લીધે ખુબ યાત્રીઓની સંખ્યામાં પણ નોંધપાત્ર વધારો જોવા મળેલ છે. ગુજરાતના યાત્રાધામોમાં પણ આ જ કક્ષાની સ્વચ્છતા જળવાય તે માટે માન.મુખ્યમંત્રીશ્રીએ આપેલ સુચના ધ્યાને લઇને ટુરીઝમ કોર્પોરેશન દ્વારા ગત વર્ષે ૨૪ જેટલા યાત્રાધામો ખાતે સ્વચ્છતાની જાળવણી માટે ટેન્ડર દ્વારા એજન્સીઓ પસંદ કરવામાં આવી હતી અને સફાઇની કામગીરી પણ હાથ ધરવામાં આવી હતી. આમા છતાં, આ યાત્રાધામો ખાતે અપેક્ષિત કક્ષાની સ્વચ્છતા જળવાતી ન હોવાનું ધ્યાને આવેલ હતુ.